شەفەق نیوز/ دوو سەرچەوەی ئەمنی، ئمڕوو چوارشەممە، خەوەردان لە زەخمداری سەربازیگ و چوار ئەندام لە حەشد شەعبی، مەوقەی جیوەجیکردن ئەرکیان لە پارێزگای کەرکوک و بابل.
سەرچەوەگە لە کەرکوک ئەرا ئاژانس شەفەق نیوز وت: لە مەوقەی جیوەجیکردن ئەرکی لە دووڵ چای لەلایەن لیوای ٤٥ سوپای عراق، گولەی هاوەن کەفتە بانیان، ک بویە هووکار زەخمداری سەربازیگ، وتیش گولەگە لە ناوچەیگ لە دەیشت بازنەی ئەمنی وەشیایە.
سەرچەوەیگتر ئەرا ئاژانسمان وت: دوو ماشین حەشد شەعبی مەوقەی گەردینیان لە ناحیەی جورف نەسر باکوور پارێزگای بابل دان لەیەک، ک بویە هووکار زەخمداری چوار ئەندام لە حەشد، و بریانە خەسخانە، و یەکیگیان زەخمەگەی سەختە.
